**Θέσεις ΙΑΤΡΩΝ ΑΚΤΙΝΟΔΙΑΓΝΩΣΤΩΝ**

**Τμήμα MRI/CT**

**ΠΟΛΥΚΛΙΝΙΚΗ «ΥΓΕΙΑ»**

Η **Πολυκλινική ΥΓΕΙΑ** στη Λεμεσό, δέχεται αιτήσεις από **Ιατρούς Ακτινοδιαγνώστες** για ενίσχυση της ομάδας στο Τμήμα Μαγνητικού/ Αξονικού Τομογράφου (*Κωδικός Εργοδότησης RADR-01*).

Η Πολυκλινική ΥΓΕΙΑ είναι το μεγαλύτερο και ένα από τα πιο άρτια εξοπλισμένα Ιδιωτικά Νοσοκομεία στην Κύπρο. Βρίσκεται στο κέντρο της Λεμεσού και διαθέτει σύγχρονες υποδομές Χειρουργικών Μονάδων, Διαγνωστικών Υπηρεσιών, Μονάδας Εντατικής Θεραπείας και Νοσηλευτικών Υπηρεσιών, εφάμιλλων με αυτών άλλων σύγχρονων Νοσοκομείων του εξωτερικού.

Είναι Διαπιστευμένο από τον Οργανισμό Διαπίστευσης Νοσοκομείων CHKS του Ηνωμένου Βασιλείου από το 2012, σύμφωνα με το CHKS Accreditation Programme for Health and Care Organisations, για την ολική ποιότητα των υπηρεσιών υγείας που προσφέρει.

Διατηρεί συνεργασία με περισσότερους από 180 έγκριτους Συνεργάτες Ιατρούς, οι οποίοι πρωτοπορούν σε ένα ευρύ φάσμα ειδικοτήτων της Ιατρικής τόσο στην Κύπρο όσο και στο εξωτερικό. Διαθέτει 152 πλήρως εξοπλισμένες κλίνες και απασχολεί πέραν των 500 εργαζομένων πλήρους απασχόλησης.

Εν όψη της επέκτασης του Τμήματος Μαγνητικού/ Αξονικού Τομογράφου, η Πολυκλινική Υγεία προχώρησε στην αγορά νέου υπερσύγχρονου Μαγνητικού Τομογράφου 3Τ.

Η ομάδα, που απαρτίζεται από καταρτισμένους Ιατρούς Ακτινοδιαγνώστες, Τεχνολόγους - Ακτινολόγους και ενός Ιατροφυσικού, αποφάσισε την ενίσχυσή της προσλαμβάνοντας δύο Ιατρούς Ακτινοδιαγνώστες.

**ΑΠΑΙΤΟΥΜΕΝΑ ΠΡΟΣΟΝΤΑ**

1. Πτυχίο στην Ιατρική με ειδικότητα στην Ακτινοδιαγνωστική.
2. Πιστοποιητικό ALS ή ισάξιος τίτλος εν ισχύ αποτελεί πλεονέκτημα.
3. Πρόσφατο πιστοποιητικό λευκού ποινικού μητρώου.
4. Πολύ καλή γνώση της ελληνικής και της αγγλικής γλώσσας στο γραπτό και προφορικό λόγο.
5. Πολύ καλή γνώση ηλεκτρονικών υπολογιστών και MS Office.

**ΠΑΚΕΤΟ ΑΜΟΙΒΗΣ**

Παρέχεται ελκυστικό πακέτο συνολικής αμοιβής, το οποίο περιλαμβάνει τα ακόλουθα:

1. Σταθερός μηνιαίος βασικός μισθός.
2. 13ος μισθός.
3. Συμμετοχή στο Ταμείο Προνοίας με ευνοϊκό ποσοστό από τον εργοδότη.
4. Συμμετοχή στο Σχέδιο Ιατροφαρμακευτικής Περίθαλψης Εργοδοτουμένων (ευνοϊκές καλύψεις για ενδο-νοσοκομειακή και εξω-νοσοκομειακή περίθαλψη στην Κύπρο και στο εξωτερικό, κάλυψη μελών της οικογένειας).
5. Ετήσια άδεια 24 ημερών με πλήρεις απολαβές.
6. Συνεχής επαγγελματική εκπαίδευση και ανάπτυξη.
7. Δυνατότητα αναθεώρησης μισθού βάσει απόδοσης.
8. Κάλυψη εξόδων Επαγγελµατικής Ασφάλισης (Professional Indemnity) του εργοδοτουµένου.
9. Συµµετοχή στο πλάνο Συνεχούς Επαγγελµατικής Κατάρτισης Ιατρών (Continuing Medical Education).

**ΥΠΟΒΟΛΗ ΑΙΤΗΣΕΩΝ**

Μπορείτε να υποβάλετε την αίτησή σας και να επισυνάψετε πρόσφατο βιογραφικό σημείωμα αναφέροντας τον κωδικό εργοδότησης RADR-01 σε κλειστό φάκελο στη ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ, Πολυκλινική ΥΓΕΙΑ Ιδιωτικό Νοσοκομείο Λτδ, Τ.Θ. 56174, 3305 Λεμεσός, Κύπρος.

Αντίγραφο αίτησης μπορείτε να βρείτε μέσω του πεδίου ***Καριέρα*** στην ιστοσελίδα της Πολυκλινικής στο [www.ygiapolyclinic.com](http://www.ygiapolyclinic.com)

ή

Μετά τη συλλογή και αξιολόγηση των αιτήσεων θα επικοινωνήσουμε με τους υποψήφιους που ανταποκρίνονται στις απαιτήσεις της θέσης για να οριστεί συνέντευξη.

**Κατά την αξιολόγηση των αιτήσεων θα τηρηθεί απόλυτη εμπιστευτικότητα.**

Για περισσότερες πληροφορίες μπορείτε να ακολουθήσετε το σύνδεσμο careers@ygiapolyclinic.com, ή να επικοινωνήσετε με τη Διεύθυνση Ανθρώπινου Δυναμικού της Πολυκλινικής ΥΓΕΙΑ στο τηλ. 25 884758 (Μαρία Κύρκου – Λειτουργός Ανθρώπινου Δυναμικού).